Bezori delfin akvaparkka kelgan ayolning planshetini o`g`irladi. Video

AQShning Florida shtati Orlando shahridagi SeaWorld okeanariumiga tashrif buyurgan ayolning qo`lidagi planshetni sho`x delfin yulib oldi, deb xabar berdi “Vesti.ru” nashri. 
Ayolning yonida turgan sayyoh bu qiziq voqeani videoga olgan.
Delfin to`satdan suvdan sakrab chiqqani uchun planshet tutgan ayol sarosimaga tushib qolgan. Gadjet suvga tushib ketgan, ammo ayol zudlik bilan uni suvdan olishga muvaffaq bo`lgan. Planshetga qanchalik ziyon etgani hozircha noma`lum. Ijtimoiy tarmoq foydalanuvchilari delfin qilgan ishidan quvonchga to`lganini ta`kidlashgan.